CELEX: E2014J0015
Language: mt
Date: 2015-01-28 00:00:00
Title: Sentenza tal-Qorti tat-28 ta’ Jannar 2015 fil-Kawża E-15/14 — L-Awtorità ta’ Sorveljanza tal-EFTA vs l-Iżlanda (Nuqqas minn Parti Kontraenti li tissodisfa l-obbligi tagħha — Nuqqas ta’ implimentazzjoni — ir-Regolament (UE) Nru 1007/2011 dwar l-ismijiet ta’ fibri ta’ tessuti u t-tikkettar u l-immarkar relatati tal-kompożizzjoni tal-fibri ta’ prodotti tat-tessut — Regolament Delegat tal-Kummissjoni (UE) Nru 286/2012)

18.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 201/9
            
         SENTENZA TAL-QORTI
   tat-28 ta’ Jannar 2015
   fil-Kawża E-15/14
   L-Awtorità ta’ Sorveljanza tal-EFTA vs l-Iżlanda
   (Nuqqas minn Parti Kontraenti li tissodisfa l-obbligi tagħha — Nuqqas ta’ implimentazzjoni — ir-Regolament (UE) Nru 1007/2011 dwar l-ismijiet ta’ fibri ta’ tessuti u t-tikkettar u l-immarkar relatati tal-kompożizzjoni tal-fibri ta’ prodotti tat-tessut — Regolament Delegat tal-Kummissjoni (UE) Nru 286/2012)
   (2015/C 201/09)
   Fil-Kawża E-15/14, l-Awtorità ta’ Sorveljanza tal-EFTA vs l-Iżlanda – APPLIKAZZJONI għal dikjarazzjoni li l-Iżlanda naqset li tissodisfa l-obbligi skont l-Artikolu 7 tal-Ftehim ŻEE billi naqset, fiż-żmien preskritt, li tadotta l-miżuri kollha neċessarji biex taħmel parti mill-ordni legali interna tagħha, l-Att imsemmi fil-punt 4d tal-Kapitolu XI tal-Anness II ta’ dak il-Ftehim (ir-Regolament (UE) Nru 1007/2011 tal-Parlament Ewropew u tal-Kunsill tas-27 ta’ Settembru 2011 dwar l-ismijiet ta’ fibri ta’ tessuti u t-tikkettar u l-immarkar relatati tal-kompożizzjoni tal-fibri ta’ prodotti tat-tessut u li jħassar id-Direttiva tal-Kunsill 73/44/KEE u d-Direttivi 96/73/KE u 2008/121/KE tal-Parlament Ewropew u tal-Kunsill, kif emendat mir-Regolament ta’ Delega tal-Kummissjoni (UE) Nru 286/2012 tas-27 ta’ Jannar 2012 li jemenda l-Anness I biex jinkludi isem ġdid ta’ fibra tat-tessuti, u bl-għan li jiġu adattati għall-progress tekniku l-Annessi VIII u IX tar-Regolament (UE) Nru 1007/2011 tal-Parlament Ewropew u tal-Kunsill dwar l-ismijiet ta’ fibri ta’ tessuti u t-tikkettar u l-immarkar relatati tal-kompożizzjoni tal-fibri ta’ prodotti tat-tessuti) kif adattat skont il-Ftehim ŻEE permezz tal-Protokoll 1 tiegħu, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef Relatur), Imħallfin, tat is-sentenza fit-28 ta’ Jannar 2015, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li l-Iżlanda naqset li tissodisfa l-obbligi skont l-Artikolu 7 tal-Ftehim ŻEE billi naqset, fiż-żmien preskritt, li tadotta l-miżuri kollha neċessarji biex tagħmel parti mill-ordni ġuridiku intern tagħha, l-Att imsemmi fil-punt 4d tal-Kapitolu XI tal-Anness II ta’ dak il-Ftehim, ir-Regolament (UE) Nru 1007/2011 tal-Parlament Ewropew u tal-Kunsill tas-27 ta’ Settembru 2011 dwar l-ismijiet ta’ fibri ta’ tessuti u t-tikkettar u l-immarkar relatati tal-kompożizzjoni tal-fibri ta’ prodotti tat-tessut u li jħassar id-Direttiva tal-Kunsill 73/44/KEE u d-Direttivi 96/73/KE u 2008/121/KE tal-Parlament Ewropew u tal-Kunsill, kif emendat mir-Regolament ta’ Delega tal-Kummissjoni (UE) Nru 286/2012 tas-27 ta’ Jannar 2012 li jemenda l-Anness I biex jinkludi isem ġdid ta’ fibra tat-tessuti, u bl-għan li jiġu adattati għall-progress tekniku l-Annessi VIII u IX tar-Regolament (UE) Nru 1007/2011 tal-Parlament Ewropew u tal-Kunsill dwar l-ismijiet ta’ fibri ta’ tessuti u t-tikkettar u l-immarkar relatati tal-kompożizzjoni tal-fibri ta’ prodotti tat-tessuti, kif adattat skont il-Ftehim ŻEE permezz tal-Protokoll 1 tiegħu.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.